Document ID: 32007R0811

KOMISIJAS REGULA (EK) Nr. 811/2007
(2007. gada 11. jūlijs),
ar ko groza Regulu (EK) Nr. 917/2004 par sīki izstrādātiem noteikumiem, lai īstenotu Padomes Regulu (EK) Nr. 797/2004 par pasākumiem, lai uzlabotu biškopības produktu ražošanas un tirdzniecības vispārējos nosacījumus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2004. gada 26. aprīļa Regulu (EK) Nr. 797/2004 par pasākumiem, lai uzlabotu biškopības produktu ražošanas un tirdzniecības vispārējos nosacījumus (1), un jo īpaši tās 6. pantu,
tā kā:
(1)
Lai izvairītos no iespējamas neskaidrības, Komisijas Regulas (EK) Nr. 917/2004 (2) 2. panta 3. punktā ir skaidri jānosaka, ka biškopības programmas pasākumi ir jāpabeidz līdz tā gada beigām, uz kuru tā attiecas.
(2)
Pašlaik ir noteikts, ka biškopības programmas atsevišķa pasākuma finansējuma apjomu gada laikā var mainīt augstākais par 20 % no paredzētajiem finanšu ierobežojumiem, lai grozījumi nebūtu jāapstiprina atbilstoši Regulas (EK) Nr. 797/2004 5. pantā minētajai procedūrai.
(3)
Ir konstatēts, ka noteiktais 20 % limits ir pārāk ierobežojošs administratīvā ziņā, dalībvalstīm un Komisijai. Tāpēc tas ir jāatceļ.
(4)
Vienkāršības labad biškopības programmas pasākumu izmaiņu pieņemšana gada laikā ir jāpadara elastīgāka, un tāpēc ir jāatceļ ierobežojumi attiecībā uz katrai dalībvalstij piešķirtā budžeta jaunu sadalīšanu.
(5)
Ir jāparedz, ka biškopības programmas pasākumu izmaiņas paziņo Komisijai gadījumā, ja daži pasākumi nav iekļauti sākotnēji paziņotajā trīsgadu programmā.
(6)
Tādēļ attiecīgi jāgroza Regula (EK) Nr. 917/2004.
(7)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 917/2004 groza šādi.
1)
Regulas 2. pantu groza šādi:
a)
svītro 1. punkta otro daļu;
b)
minētā panta 3. punkta pirmo teikumu aizstāj ar šādu tekstu:
“Lauksaimniecības programmu pasākumi, kas trīs gadu periodā tiek noteikti attiecībā uz katru gadu ir jāīsteno līdz tā gada 31. augustam, kurā tie paredzēti.”
2)
Regulas 6. pantu aizstāj ar šādu tekstu
“6. pants
Biškopības programmu pasākumus var mainīt gada gaitā, ja vien tie atbilst Regulas (EK) Nr. 797/2004 2. pantam. Visu minēto pasākumu finansiālos ierobežojumus var grozīt, ja vien netiek pārsniegts plānoto gada izdevumu vispārējais maksimālais līmenis un ja Kopienas līdzdalība biškopības produktu finansēšanā nepārsniedz 50 % no izdevumiem, kas rodas attiecīgajai dalībvalstij.
Attiecīgā dalībvalsts ziņo Komisijai par pasākumu izmaiņu projektu gada gaitā atbilstoši šā panta pirmajam punktam, ja pasākums nav sākotnēji ieplānots un paziņots trīsgadu programmas ietvaros. Ja Komisija neiebilst, izmaiņas stājas spēkā otrā mēneša pirmajā dienā pēc šāda paziņojuma iesniegšanas.
Vēlākais divus mēnešus pēc katra programmas gada beigām dalībvalstis nosūta Komisijai kopsavilkumu par izdevumu izpildi pēc pasākumu veida.”
3)
Regulas 7. pantu svītro.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 11. jūlijā

Labels: 7
3
15
6